Mazin

Mazin (Mazzin par talian) l'é n comun de 565 abitanc de la Provinzia autonoma de Trent te la Val de Fascia.
Mazin l'é n comun spartì: la cèsa de comun se troa a Fontanac de sot.

L'é l comun più picol de duta la val de Fascia, con sie 564 sentadins (ai 31.12.2017), spartii anter Mazin, Ciampestrin e Fontanac, paìjes che se scontra, un dò l'auter, a jir en su per la val, a presciapech 1.372 m s.l.m.

Reisc de l'inom
No se cognosc inout da olache vegn cà l’inom del paìsc; pèr, aboncont, che l'inom l vegne cà dal todesch Mazung, e che l sie leà a la atività di molins. Defat enlongiajù l ruf de Udai se pel veder amò resć de sacotenc molins che jia tras sia èghes. Con la èghes de chest ruf, dant de se petèr te la Veisc, vegnia fat jir, amò dant che l secol passà, ence sacotanta sies.

Geografìa
Da Mazin, se se vèrda a nord est, se veit Sas Pordoi (Grop del Sela) e se se vèrda a sud, enveze, se veit la crepa da calcar de Sas da les Doudesc.

La gejia parochièla dedichèda a Senta Maria Madalena, declarèda del 1802 espositura del Decanat de Fascia, la é presciapech del 1500. La raides che ponta via da Mazin les é dassen beles.

Frazions del comun de Mazin l'é Ciampestrin (dal latin campester, campestre) e Fontanac, dal ladin "fontèna" per segnalèr che se trata de n teren con fontènes de èga; l’é un di toponimes più veies de Fascia, jà scrit te n document del 1142, metù dant desche "Vundenates".

Avisa da Mazin se pel ruèr te la val de Antermoa, da olache se rua sotite a la crepes del Ciadenac; se trata de na val ciavèda ite e ite te la dolomia ladinica e sotite chesta crepes l'é n picol lech (lech de Antermoa,  2.497 m s.l.m.) leà a la veia lejendes ladines. Estra apede da Mazin se pel ruèr ence te la Val de Udai.

Lengac e dialec
A Mazin vegn rejonà l cazet, un de la trei varietèdes ladines de Fascia.
 Zensiment  Popolazion  Ladins  No ladins % ladins  Fontèna20014403815986,6%Servije Statistica de la Provinzia Autonoma de Trent, Zensiment de la mendranzes linguistiche, 2011 201149438111377,1%

 Liams 
Fascia
Vocabolar dl ladin leterar
page=610|thumb|100px|left
Mazin 6  1856  Mazzin  (PollamV, VivaSagraMoena1856-2008:268) 
gad. Mazin grd. Mazin fas. Mazin bra. Mazin fod. Mazin amp. 
Mazin LD Mazin
topon. 
comune e paese nell’alta val di fassa (gad. DLS 2002, 
grd. F 2002, fas. R 1914/99; DLS 2002; DILF 2013, amp. DLS 
2002, LD DLS 2002) Ⓘ Mazzin Ⓓ Mazzin ◇ a) Se i retorna 
par Gardena / I pelacrisć da Mazin / I ge peta dal manarin 
Se i ritorna per Gardena / I pelachristg da Mazzin / I je peta 
dal manarin PollamV, VivaSagraMoena1856-2008:268 (bra.).

Galaria dales fotografies

 Notes 

Categoria:Comuns dla provinzia de Trent

Categoria:Comuns dl Trentin-Südtirol